## Pravilnik o izmjenama i dopunama Pravilnika o tahografima i ograničivaču brzine

### NN 48/2009 (17.4.2009.), Pravilnik o izmjenama i dopunama Pravilnika o tahografima i ograničivaču brzine

MINISTARSTVO MORA, PROMETA I INFRASTRUKTURE

1086

Na temelju članka 19. stavak 2., članka 20. stavak 10. i članka 22. stavak 2. Zakona o radnom vremenu, obveznim odmorima mobilnih radnika i uređajima za bilježenje u cestovnom prijevozu (»Narodne novine » br. 60/08) ministar mora, prometa i infrastrukture donosi

PRAVILNIK

O IZMJENAMA I DOPUNAMA PRAVILNIKA O TAHOGRAFIMA I OGRANIČIVAČU BRZINE

Članak 1.

U cijelom tekstu Pravilnika o tahografima i ograničivaču brzine (»Narodne novine« br. 89/08), upisana oznaka postavljena brzina »Vset« ograničivača brzine zamjenjuje se oznakom »Vmax«.

Članak 2.

U članku 7. stavku (6) riječi »stavka 5. ovog članka« zamjenjuju se riječima »stavka 1., poglavlja V., Priloga II. ovog Pravilnika.«

Članak 3.

U članku 8. stavku 1., točki c). riječi »i oznaka tipnog odobrenja tahografskog uređaja« brišu se.

Točka e). briše se.

Iza stavka 8. dodaje se novi stavak 9. koji glasi: »Obrazac potvrde o ispitivanju digitalnog tahografa i ugradbene naljepnice tiskan je uz ovaj Pravilnik i njegov je sastavni dio.«

Članak 4.

Iza članka 34. dodaju se naslov i novi članci 34a. i 34b. koji glase:

»Ispitivanje ograničivača brzine

Članak 34a.

Ispitivanjem ograničivača brzine provjerava se da li je ispravno postavljena granična brzina Vmax i da li ograničava brzinu kretanja vozila unutar granice dozvoljenih odstupanja.

Ispitivanje ograničivača brzine provodi se zajedno s ispitivanjem tahografa.

Postupci ispitivanja ograničivača brzine moraju biti izrađeni tako da se ispitivanje provodi u stanju mirovanja vozila.

Kod vozila koja su konstruktivno izvedena tako, da se ne može izvršiti ispitivanje ograničivača brzine u stanju mirovanja postavljanjem signala Vmax iz tahografa, već je za to potrebna propisana oprema proizvođača vozila, Radionica će potvrditi ispravnost ograničivača brzine temeljem valjane potvrde o ispravnosti, izdane od ovlaštenog servisa proizvođača vozila.

Članak 34b.

Ovlaštenje za ispitivanje ograničivača brzine mogu dobiti one ovlaštene Radionice za ispitivanje tahografa koje imaju:

1. osposobljenog djelatnika za ispitivanje ograničivača brzine od strane proizvođača vozila, proizvođača ograničivača brzine ili njihovih ovlaštenih zastupnika,

2. postupke za ispitivanje ograničivača brzine od proizvođača vozila ili proizvođača ograničivača brzine,

3. opremu i pribor predviđenu postupcima za ispitivanje navedene u postupcima za ispitivanje ograničivača brzine.«

Članak 5.

U članku 35. iza stavka 4. dodaje se novi stavak 5. koji glasi:

»5. Visinu naknade za ispitivanje analognih i digitalnih tahografa i ograničivača brzine utvrđuje ministar.«

Članak 6.

Iza članka 37. dodaje se novi članak 37a. koji glasi:

»Članak 37a.

Danom stupanja na snagu ovog Pravilnika prestaje važiti Pravilnik o tehničkim uvjetima i ispitivanju tahografa i ispitivanju ograničivača brzine (»Narodne novine« br. 120/05).«

Članak 7.

U Prilogu III, poglavlju I. DEFINICIJE dodaje se novi stavak (i) koji glasi:

»(i) Svi tehnički podaci vezani uz digitalne tahografe i izradu memorijskih kartica nalaze se u UREDBI KOMISIJE (EZ-a) br. 1360/2002 od 13. lipnja 2002. godine kojom se sedmi put prilagođava tehničkom napretku Uredba Vijeća (EEZ-a) br. 3821/85 o uređajima za bilježenje u cestovnom prijevozu.«

Članak 8.

U Prilogu III, poglavlju VI. UGRADNJA TAHOGRAFSKOG UREĐAJA stavku (b) u alineji 5. dodaje se nova rečenica koja glasi:

»Naljepnica postavljene brzine Vmax ograničivača brzine ima dimenzije 26 mm x 15 mm, mora biti zaštićena zaštitnom folijom i izgledati kao na crtežu:

|  |
| --- |
| Vmax = km/h |

Članak 9.

Ovaj Pravilnik stupa na snagu danom objave u »Narodnim novinama«.

Klasa: 011-01/09-05/10

Urbroj: 530-07-09-01

Zagreb, 27. ožujka 2009.

Ministar
Božidar Kalmeta, v. r.

![](dodatni/400632.jpeg)

Pravilnik, NN 48/2009-1086